Zavod za izobraževanje in kulturo Črnomelj

Osnovna šola Loka Črnomelj

Kidričeva ulica 18

8340 Črnomelj

Ulica Otona Župančiča 1

8340 Črnomelj

Črnomelj, 16. 12. 2016

 VABILO

Spoštovani!

V letu 2017 bomo obeležili 10. obletnico Mednarodne kiparske kolonije mladih, ki je skupni projekt Zavoda za izobraževanje in kulturo Črnomelj in Osnovne šole Loka iz Črnomlja. V počastitev tradicionalnemu projektu, ki spodbuja likovno ustvarjalnost mladih, organiziramo strokovni posvet z delavnico:

Celostno branje multimodalnega besedila (Vizualni jezik slikanic)

v četrtek, 12. 1. 2017 od 15.30 – 18. ure v Kulturnem domu Črnomelj, sedežu ZIK-a.

Delavnico bo vodila dr. Janja Batič iz mariborske Pedagoške fakultete, ki ji je to področje ožja specialnost. Ona pravi, da "so v sodobnem učnem okolju učenci izpostavljeni gradivom, ki so izrazito multimodalna. Gre za učbenike in delovne zvezke, ki učence nagovarjajo z različnimi kodi sporočanja. Najbolj sta v ospredju jezikovni in vizualni kod. Ker pa naše okolje še vedno daje večjo težo besedi pred podobo, slike v multimodalnem besedilu sprejemamo pasivno in podrejeno besedi."

Na naš dogodek vabimo vodstva šol in vrtcev, vzgojitelje, učitelje in vse, ki jih zanima, kako beremo likovno sporočilo.

Veselimo se našega druženja.

 Damjana Vraničar Mag. Nada Žagar

 ravnateljica direktorica

*Prosimo vas, da svoj prihod najavite Tadeju Finku, na tel. štev.: 07 30 61 390, e-naslov:* *kolonija.mladih@zik-crnomelj.si**, najkasneje do ponedeljka, 9. 1. 2017.*